AfriForum se Secunda-tak oefen druk uit; munisipaliteit gee toe - AfriForum
Dít volg nadat Hennie Pretorius, voorsitter van die tak, deur lede van die publiek van dié lekkasie in P.D.P. Krugerweg ingelig is. Die probleem is na bewering al verskeie kere aan die munisipaliteit gerapporteer wat egter versuim om dit te herstel.
Pretorius het foto's van die rioollekkasie geneem, waarna hy dit aan die stadsraad gestuur en geëis het dat die lekkasie binne 'n redelike tydperk herstel moet word. Hy het die stadsraad ook ingelig dat indien daar nie aan sy eis gehoor gegee word nie, hy die munisipale bestuurder sou kontak.
"Munisipale werkers het binne 15 minute opgedaag en die nodige herstelwerk gedoen," sê Pretorius.
"AfriForum doen 'n beroep op die gemeenskap van Secunda om soortgelyke probleme aan die munisipaliteit te rapporteer deur 017 631 0150 te skakel en op 'n verwysingsnommer aan te dring. Indien daar nie binne 'n redelike tyd opgetree word nie, kan u die probleem na AfriForum se noodnommer by 084 598 3945 verwys," voeg Hillel Coetzer, AfriForum se streekskoördineerder vir Mpumalanga-Wes, by.
Post Tags:	#AfriForum#Govan Mbeki Plaaslike Munisipaliteit#rioollekkasie#Secunda
AfriForum ondersoek tans verskeie moontlike regsopsies om die radikale organisasie Black First Land First (BLF) tot verantwoording te roep…
Lees meer AfriForum ondersoek regsopsies ná BLF se rassistiese uitsprake en aanhitsing tot geweldContinue